Jhb-vrou dood, man kritiek ná motor in hul inploeg | Maroela Media
Foto's van die toneel by die N1-noord by die Rivonia-afrit (Foto: Netcare911)
'n Vrou is Sondagaand oorlede en haar man veg vir sy lewe in die hospitaal nadat 'n motor op die N1-noord by die Rivonia-afrit in Sandton in die egpaar ingeploeg het.
Chris Botha, Netcare911-woordvoerder, het gesê die egpaar was minute vroeër in 'n klein botsing betrokke, en het daarom van die pad afgetrek en uit die motor geklim terwyl hulle twee kinders in die motor agtergebly het.
Die man en vrou is hierna deur 'n motor getref.
Die vrou is op die toneel dood verklaar weens veelvoudige beserings en die man is in 'n kritieke toestand in die hospitaal.
Albei kinders het slegs geringe beserings van die eerste botsing opgedoen.
Die kinders is tans in die hospitaal waar hulle aansterk, en sal vir tyd en wyl by familie bly.
N1 oorlede Sandton
Dis nou die hoeveelste keer dat mens hoor van iemand wat raak gery is terwyl hul buite hul motor staan agv een of ander rede. Lyk my jy is nie veilig buite jou kar nie ? Ek net nou die dag gesien hoe n man besig was om sy spaar wiel om te ruil, met sy vrou wat reg langs hom staan en uit kyk vir aankomende verkeer/diewe, nogal n goeie idee… want deesdae op enige pad buite jou kar, as jy nie raak gery word nie, word jy beroof